[{"text_idx": "#000000", "text": "Millised teetaimed vo\u0303id oma aiast avastada? 1.osa"}, {"text_idx": "#000006", "text": "Saialill on ka aiapidaja so\u0303ber, peletades oma juurtega u\u0308marusse ja peibutades o\u0303itega igasuguseid putukaid enda juurde. Seega on teda hea kasvatada ko\u0308o\u0308giviljapeenardes."}, {"text_idx": "#000011", "text": "Kortslehe lehti ja o\u0303isi vo\u0303ib kasutada salatites ja suppides, aga samuti neist teed valmistada. Kortsleht on naiste taim, mida rahvameditsiinis kasutatakse menstruatsiooniha\u0308irete ja u\u0308leminekuea ha\u0308dade leevendamiseks ning enne ja pa\u0308rast su\u0308nnitust. Kortsleht on po\u0303letikuvastase, seedimist korrastava ja organismi tugevdava toimega. To\u0303mmisega vo\u0303ib puhastada nahka, teha haavadele kompresse ja loputada suud."}, {"text_idx": "#000013", "text": "Nime Alchemilla on kortsleht saanud ta\u0308nu keskaja alkeemikutele, kes u\u0308ritasid lehe keskele kogunenud tilkadest kulda valmistada. Kui kulla valmistamine ei o\u0303nnestu, vo\u0303ib selle kastetilgakese na\u0308ole tupsutada, et nahk nooruslik pu\u0308siks. Enne muru niitmist vaata u\u0308le, ega heina sees mo\u0303ned kortslehed ei kasva! Minu kodumuru sees ku\u0308ll kasvavad."}, {"text_idx": "#000015", "text": "Minul pole teekummelid veel o\u0303itsema hakanud, alles sellised nupsukesed."}, {"text_idx": "#000016", "text": "Kummeli tunned teiste sarnaste taimede seast a\u0308ra selle ja\u0308rgi, et tema o\u0303isikud on seest o\u0303o\u0303nsad. Lo\u0303hna ja\u0308rgi ka muidugi. Kummeli seemned on imetillukesed ja neid ei ole vaja ku\u0308lvates mullaga katta. Suru need lihtsalt o\u0303rnalt mulda. Kui sa teekummelit pole ku\u0308lvanud, siis lo\u0303hnavat kummelit ehk ikka muruservast leiad."}, {"text_idx": "#000018", "text": "Oi mu\u0308nte on mitmeid sorte. Na\u0308iteks pikalehine mu\u0308nt, po\u0303ldmu\u0308nt, vesimu\u0308nt, piparmu\u0308nt, isegi apelsini- ja s\u030cokomu\u0308nt. Rohemu\u0308nt on na\u0308tsulo\u0303hnaline. Mu vanaema kuivatas o\u0303unmu\u0308nti ja jo\u0303i sellest tehtud teed. Ma arvan, et see oli ikka o\u0303unmu\u0308nt. Selline sametiste lehtedega. O\u0303unmu\u0308nt on see, kes laiutab keset aeda ja piparmu\u0308nt pigem see, kes teiste taimede all vo\u0303i aianurgas kiratseb."}]